Museo Xudeu de Praga

O **Museo Xudeu de Praga** (en ) é un museo de arte xudeu da cidade de Praga (República Checa). No museo expóñense tanto pezas de valor artístico como outras que ilustran a vida e a historia dos xudeus en Bohemia e Moravia. A colección do museo está repartida polas distintas sinagogas do Josefov e é posiblemente, a colección de arte xudeu máis extensa do mundo.

## Historia 
O Museo Xudeu de Praga foi fundado en 1906 polos historiadores Dr. Hugo Lieben e Dr. Augustin Stein, quen posteriormente se converteu no líder da comunidade xudía de Praga. O obxectivo era preservar os artefactos das sinagogas de Praga demolidas durante renovación urbana do antigo barrio xudeu a principios do século XX. O museo foi pechado o 15 de marzo de 1939 coa ocupación nazi de Bohemia e Moravia. En 1942 o réxime nazi creou o *Museo Central Xudeu* co obxectivo de mostrar o patrimonio do pobo exterminado cunha colección con obxectos de arte cerimonial xudía de gran valor. A súa fundación foi proposta polo Dr. Stein, que xunto con outros membros especializados do persoal tratou de salvar os obxectos que estaban a ser confiscados polos nazis. Logo de moitas negociacións, o réxime nazi aceptou a proposta de creación do museo, mais guiados por motivos distintos aos dos fundadores do mesmo. Os artefactos foron enviados ao museo procedentes de tódalas comunidades xudías e sinagogas de Bohemia e Moravia.

Logo da segunda guerra mundial, o museo abriu novamente baixo a administración do *Consello de Comunidades Xudías de Checoslovaquia*, pasando o 4 de agosto de 1950 a transferir a súa administración ao goberno comunista de Checoslovaquia, restrinxíndose as súas actividades de conservación, exhibición e educación.

A caída do réxime comunista en 1989 favoreceu un cambio no status do museo. O 1 de outubro de 1994 os edificios e as coleccións pasaron a ser administrado pola comunidade xudía local e á Federación de Comunidades Xudías da República Checa respectívamente.

Os edificios que albergan o museo no Josefov sufriron danos significativos durante as inundacións europeas de 2002.

## Edificios 
O museo administra cinco sinagogas, as de Maisel, Pinkas, Klaus, a Sinagoga Española, e a Sinagoga Vella-Nova. Así mesmo, o museo administra o cemiterio xudeu de Praga e os arquivos da comunidade, situados na sinagoga de Smíchov (distrito de Praga).

## Galería de edificios 

Ficheiro:Maisel Synagogue2.jpg|Sinagoga Maisel.
Ficheiro:Pinkas synagogue2.jpg|Sinagoga Pinkas.
Ficheiro:Klausen Synagogue-front.jpg|Sinagoga Klaus.
Ficheiro:Spanish Synagogue.jpg|Sinagoga Española.
Ficheiro:Praha Staronova Synagoga.jpg|Sinagoga Vella-Nova.
Ficheiro:Synagoga na Smichove2.jpg|Sinagoga Smíchov.
Ficheiro:Praha Jewish Cemetery 2003.jpg|Vello cemiterio xudeu.

## Notas 
## Véxase tamén 
### Bibliografía 
* *The Jewish Museum of Prague: A Guide Through the Collections,* Hana Volavková, Umělecká beseda, 1948
* *Jewish Art Treasures from Prague: The State Jewish Museum in Prague and Its Collections : a Catalogue,* Charles Reginald Dodwell, Whitworth Art Gallery, 1920
* *The Precious Legacy: Judaic Treasures from the Czechoslovak State Collections,* David Altschuler, Vivian Mann, Simon & Schuster 1983

### Ligazóns externas 
* Sitio web do Museo Xudeu de Praga  
* Sitio web da Comunidade Xudía de Praga   *(en hebreo)*
* synagogue.cz *(en varios idiomas)*